อ่านภาษากายของเขา ดูว่าเขาทำอะไร ดูว่าเขาพูดอะไร
ถ้าผู้ชายสนใจคุณจะมีโอกาสที่คุณจะจับได้ว่าเขากำลังจ้องมองคุณจากอีกฝั่งหนึ่งของห้อง แน่นอนว่าคุณไม่ควรจะพยายามจะจ้องจับผิดเขามากเกินไปไม่อย่างนั้นเขาจะคิดว่าคุณเองนั่นแหละเป็นคนที่กำลังจ้องเขา (ซึ่งก็จริง) ถ้าคุณเงยหน้าขึ้นมาและเจอว่าเขากำลังจ้องมองคุณอย่างไม่ละสายตาอยู่สองสามครั้งแล้วล่ะก็เขาอาจจะสนใจคุณ แต้มพิเศษถ้าเขามองไปทางอื่นอย่างรวดเร็วหรือดูเก้อเขิน ถ้าคุณจ้องกลับและเขายังคงจ้องมองคุณในแบบที่ทำให้คุณเขินอายหรือหน้าแดงได้นิดหน่อย อาจจะแปลว่าที่เขายังอ้อยอิ่งอยู่เพราะว่าเขาสนใจคุณจริงๆ และต้องการมากกว่านั้น แน่นอนว่าถ้าเขาอายเขาอาจจะมองไปทางอื่นเล็กน้อย แต่ถ้าเขาจ้องคุณอยู่อีกสองสามวินาทีจะมีโอกาสที่ดีว่าเขาสนใจคุณ ถ้าผู้ชายสนใจคุณ เขาจะหันร่างกายของเขาเข้าหาคุณอย่างอ่อนโยนหรืออาจจะไม่อ่อนโยนเท่าไรตอนที่คุณกำลังพูด นี่เป็นเพียงส่วนหนึ่งของกฎพื้นฐานของการดึงดูดความสนใจ ถ้าเขาชอบคุณเขาจะอยากหันไหล่ หน้า แขน และตัวไปทางคุณ ถ้าเขาหันไปทางอื่นหรือเอนไปข้างหลังอาจจะหมายความว่าเขาไม่สนใจขนาดนั้น ถ้าคุณเห็นเขาเล่นกับกระดุมเสื้อ หน้าแดง แคะเล็บ เล่นกับของที่อยู่บนโต๊ะ ขยับเท้าสลับไปมา หรือทำตัวกระสับกระส่ายทั่วๆ ไป นั่นจะเป็นสัญญาณที่ดีว่าเขากำลังทำแบบนั้นเพราะว่าเขาสนใจคุณ ทั้งหมดนี้เป็นสัญญาณตามแบบแผนของความประหม่า และถ้าคุณทำให้เขาประหม่าเล็กน้อย แน่ล่ะว่าเขาจะกระสับกระส่ายมากกว่าปกติตอนที่เขาอยู่ใกล้ๆ คุณเพราะว่าเขาตื่นเต้นที่คุณอยู่ตรงนั้น ถ้าเขาสนใจคุณจริงๆ เขาจะทำทุกอย่างที่เขาทำได้เพื่อให้ได้อยู่ใกล้ชิดคุณ นี่อาจจะหมายถึงเขาจะแตะมือบนหลังคุณตอนที่คุณกำลังเดินเข้าห้อง เขาอาจจะตบไหล่หรือแขนของคุณเบาๆ หรือเขาอาจจะแม้แต่ยืนใกล้คุณมากจนเท้าหรือขาของคุณสัมผัสกันและเขาไม่ขยับหนีออกจากคุณทันที เขาอาจจะแม้แต่เขี่ยปอยผมออกจากหน้าของคุณถ้าเขาอยากอยู่ใกล้คุณจริงๆ ดูว่าริมฝีปากของเขาเผยอเล็กน้อยหรือเปล่า นี่เป็นสัญญาณตามแบบแผนของการดึงดูดความสนใจ ถ้าเขาสนใจคุณริมฝีปากของเขาจะเผยอเล็กน้อยตอนคุณสบตาเขาหรือตอนคุณกำลังคุย ดูว่ารูจมูกของเขาบานออกเล็กน้อยตอนที่คุณคุยหรือเปล่า สังเกตว่าคิ้วของเขาเลิกสูงขึ้นเล็กน้อยตอนที่คุณคุยกันหรือไม่ ทั้งหมดนี้เป็นสัญญาณที่ว่าใบหน้าของเขากำลังแบไต๋ตอนคุณอยู่ด้วยกันเพราะว่าเขาสนใจคุณจริงๆ ถ้าคุณยืนอยู่ให้สังเกตว่าหัว ไหล่ และเท้าของเขาหันมาทางคุณหรือเปล่า ถ้าผู้ชายสนใจคุณ นี่จะเป็นวิธีที่เขาที่จะแสดงว่าเขาแค่ต้องการอยู่ใกล้คุณมากขึ้น ถ้าเขามองไปทางอื่น หันหน้าไปทางอื่นเล็กน้อย หรือขยับเท้าออกไปจากเท้าของคุณ เขาอาจจะไม่ได้มองคุณแบบโรแมนติก เขาเอากาแฟมาให้คุณไหม ไปส่งคุณที่บ้านหรือเปล่า เว้นแต่ว่าเขาจะเป็นคนดีอะไรขนาดนั้น ก็มีโอกาสว่าเขาจะไม่ได้ทำเพียงเพราะว่าเขาใจดีเท่านั้น เขาต้องสนใจคุณและต้องการบางอย่างจากคุณมากกว่าคำว่า “ขอบคุณ” สำหรับทุกอย่างดีๆ ที่เขาทำให้คุณ เขาถามคุณบ้างไหมว่าคุณต้องการความช่วยเหลืออะไรจากเขาหรือเปล่า ตั้งแต่เรื่องการซ่อมแซมของใช้ภายในบ้านไปจนถึงการกวาดหิมะออกจากทางเดินรถของคุณ เขาทำอาหารให้คุณเพียงเพราะว่าคุณทำงานเสร็จค่ำมืดบ้างไหม ถ้าเขาคอยอยู่ไม่ห่างและหาทางที่จะอยู่ได้ใกล้ชิดคุณและอยู่ตรงหน้าคุณเสมอๆ จะมีแนวโน้มว่าเขาสนใจคุณ ถ้าผู้ชายสนใจผู้หญิงแล้วเขาจะพยายามทำให้เธอประทับใจ แม้ว่าจะเสี่ยงต่อการบาดเจ็บที่ร้ายแรงอย่างเช่น การกระโดดน้ำจากหน้าผา หรือนั่งบนกระโปรงหลังรถขณะที่รถกำลังแล่นอยู่ หรืออะไรอย่างอื่นที่จะได้รับความสนใจและความห่วงใยจากคุณถ้าเขาเกิดบาดเจ็บขึ้นมา ถ้าโดยทั่วไปเขาไม่ใช่คนที่ชอบเสี่ยงหรือถ้าเขาเล่นเสี่ยงอีกระดับหนึ่งตอนที่คุณอยู่ใกล้ๆ ดังนั้นมีโอกาสเพียงแค่เขากำลังทำสิ่งนี้เพื่อทำให้คุณประทับใจ ดูว่าเขาพยายามจะเรียกร้องความสนใจจากคุณหรือมองคุณหลังจากเขาทำเรื่องเสี่ยงๆ หรือไม่ ถ้าเป็นอย่างนั้นเขากำลังทำเพื่อให้ได้รับการตอบสนองจากคุณจริงๆ ผู้ชายคงจะไม่โปรยเสน่ห์ให้ผู้หญิงที่เขาไม่สนใจ ถ้าเขาโปรยเสน่ห์ใส่คุณเขาอาจจะกำลังทดสอบคุณเพื่อดูว่าคุณรู้สึกตรงกันหรือเปล่า ดูเหมือนว่าการโปรยเสน่ห์แบบไม่เป็นพิษเป็นภัยนั้นจะช่วยปกปิดความกลัวของเขาจากการถูกปฏิเสธถ้าเขาชวนคุณไปเที่ยวแบบตรงๆ ดูว่าเขาเป็นคนขี้เล่นตอนอยู่ใกล้ๆ คุณ แหย่คุณ หรือเขาชอบทำให้คุณหัวเราะบ้างหรือไม่ เพียงแค่ให้แน่ใจว่าเขาไม่ใช่ผู้ชายประเภทที่ชอบโปรยเสน่ห์ให้ผู้หญิงทุกคนที่เขาเจอ ถ้าเขาโปรยเสน่ห์จนเป็นนิสัยและนั่นแค่เป็นวิธีที่เขาพูดกับสาวๆ แล้วล่ะก็ อาจจะไม่ได้มีความหมายอะไรมากไม่เหมือนกับเขาโปรยเสน่ห์กับคุณแค่คนเดียว คุณสังเกตเห็นว่าเขาไม่มีความสุขตอนที่คุณไปดื่มกาแฟหรือกินข้าวกลางวันกับเพื่อนร่วมงานผู้ชายหรือเปล่า เขาดูว่าใครอยู่ใกล้ๆ คุณไหม ถ้าคุณมีเพื่อนผู้ชายแล้วเขาแอบจับผิดเขาคนนั้นเล็กๆ ไหม ความหึงหวงของเขาอาจจะไม่แสดงออกมาอย่างชัดเจนแต่ถ้าเขาหึงคุณกับผู้ชายคนอื่นจริงๆ เขาจะสนใจที่คุณไปเที่ยวกับผู้ชายคนอื่นหรือไม่เขาก็จะทำตัวห่างเหินเป็นพิเศษตอนที่คุณมีแผนไปเที่ยวกับผู้ชายคนอื่น  ผู้ชายแต่ละคนจะแสดงความหึงหวงแตกต่างกันออกไป แต่ถ้าคุณพบว่าเขาหึงคุณจะเป็นสัญญาณอันยิ่งใหญ่ว่าเขาสนใจคุณ ถ้าเขาให้ดอกไม้หรือของที่ระลึกเล็กๆ น่ารักๆ ที่จะทำให้คุณหัวเราะหรือยิ้มนั่นจะเป็นสัญญาณอันยิ่งใหญ่ว่าเขาสนใจคุณ จะมีเหตุผลอะไรอีกล่ะที่เขาจะต้องมาเสียเวลาหาของขวัญให้คุณเพื่อทำให้วันของคุณพิเศษกว่าเดิม เขาอาจจะทำเป็นว่าของขวัญของเขาไม่ได้สลักสำคัญอะไรตอนที่เขาให้คุณ ทำให้ดูเหมือนว่าไม่ใช่เรื่องใหญ่อะไรในกรณีที่คุณจะไม่รับมัน แต่จริงๆ แล้ว เขากำลังทำแบบนี้เพราะว่าเขาชอบคุณ! ถ้าเขาเปิดประตูและประตูรถให้คุณ ดึงเก้าอี้ให้ก่อนคุณนั่ง เสนอเสื้อคลุมของเขาให้คุณ และทำสิ่งต่างๆ อย่างสุภาพบุรุษตอนอยู่ใกล้ๆ คุณ ใช่แล้วล่ะ นั่นมีโอกาสว่าเขาสนใจคุณและต้องการอะไรมากกว่านั้น แค่ให้แน่ใจว่าเขาไม่ได้ทำตัวเป็นสุภาพบุรุษต่อหน้าผู้หญิงทุกคน ถ้าเขาจัดทรงผมของเขา หยิบเศษอะไรออกจากเสื้อผ้า ยุ่งอยู่กับข้อมือเสื้อ ปรับเข็มขัด เช็ดคราบออกจากรองเท้าของเขา หรือแค่ดูแลภาพลักษณ์ของเขาโดยทั่วไปตอนอยู่ใกล้ๆ คุณ นี่จะเป็นสัญญาณที่ดีว่าเขาสนใจคุณ ถ้าคุณเห็นว่าเขาดูแลภาพลักษณ์ตัวเองเป็นพิเศษ ส่องกระจก หรืออาจจะใส่ใจลุคของเขามากกว่าเดิมตอนที่คุณอยู่ใกล้ๆ นี่จะเป็นสัญญาณอันยิ่งใหญ่ว่าเขาสนใจคุณ จริงๆ นะ งานวิจัยกล่าวว่าตอนที่ผู้ชายเดินกับผู้หญิงที่เขาสนใจนั้น เขาจะเดินช้าลงหรือเร็วขึ้นตามระยะก้าวของเธอ ตอนที่ผู้ชายคนเดียวกันเดินกับผู้หญิงที่พวกเขาคิดแค่เพื่อนนั้นพวกเขาจะไม่ลดความเร็วของระยะก้าวของพวกเขาตามระยะก้าวของคนที่พวกเขาเดินด้วย ครั้งหน้าตอนที่คุณเดินกับหนุ่มที่คุณหลงรักก็ลองเช็คระยะก้าวของฝีเท้าของเขาดูสิ! คุณเคยได้ยินว่าเขาถามเพื่อนๆ ของคุณเกี่ยวกับคุณบ้างไหม เขาเคยถามไหมว่าคุณมีแฟนหรือยัง ถ้าเคยแปลว่าเขาสนใจคุณแน่นอน อาจจะหาคำตอบได้ยากสักหน่อยโดยที่คุณจะไม่ถามคนโน้นคนนี้ด้วยตัวเอง ว่าเขาถามเรื่องคุณหรือเปล่า เพราะถ้าอย่างนั้นจะเห็นได้ชัดว่าคุณอยากรู้เพราะว่าคุณชอบเขา แต่ถ้าคุณเคยได้ยินผ่านทางเรื่องซุบซิบว่าเขาคอยถามเรื่องคุณนั่นหมายความว่าเขาสนใจคุณแน่นอน เขาอาจหลงคุณมากจนเขาพูดไปเรื่อยเรื่องที่เขาชอบ “สตาร์เทรค” มาก หรือความสัมพันธ์ของเขากับน้องสาวของเขา พฤติกรรมน่ารักๆ แบบนี้ของเขามีสาเหตุมาจากความจริงที่ว่าเขาชอบคุณมากจนเขาไม่สามารถแม้แต่จะควบคุมสิ่งที่เขาจะพูดออกมาได้ เขาอาจจะขอโทษที่พูดเยอะเกินไปหรือพูดว่า “ผมไม่รู้ว่าทำไมผมถึงได้บอกคุณเรื่องนั้น” เพราะว่าเขาประหม่าว่าจะดูเหมือนคนโง่ต่อหน้าคุณ ถ้าเขาสนใจคุณ เขาอาจจะเปิดเผยเรื่องส่วนตัวบางเรื่องกับคุณทั้งที่ปกติเขาจะไม่บอกใคร นี่เป็นเพราะเขาอยากทำความรู้จักคุณและอยากให้คุณทำความรู้จักเขา ถ้าคุณพบว่าเขาพูดจาเปิดเผยหรือแม้กระทั่งพูดบางอย่างเช่น “ผมไม่เคยบอกเรื่องนั้นกับใครมาก่อน” หรือ “ผมพูดเรื่องนี้ครั้งสุดท้ายก็หลายปีมาแล้ว” แล้วก็อาจจะเป็นเพราะว่าเขาสนใจคุณมากและเขาอยากให้คุณรู้เกี่ยวกับตัวเขาให้มากขึ้น งานวิจัยแสดงว่าผู้ชายจะลดโทนเสียงให้ต่ำลงเวลาพวกเขาพูดคุยกับผู้หญิงที่เขาพวกเขาสนใจ ครั้งต่อไปตอนที่คุณสนทนากับชายหนุ่มของคุณให้ลองสังเกตโทนเสียงของเขาดูสิ เปรียบเทียบวิธีที่เขาคุยกับเพื่อนๆ ของเขาหรือสาวๆ คนอื่นและดูว่าคุณสังเกตเห็นความแตกต่างไหม ถ้าคุณเห็นนั่นแปลว่ามีโอกาสที่เขาจะสนใจคุณ! เขาอาจจะไม่ได้แสดงออกมาตรงๆ และพูดว่า “คุณร้อนแรงมาก ผมชอบคุณ จังเลย” แต่เขาอาจจะชมคุณอย่างลึกซึ้งกว่านั้นที่รวมแล้วคือคำพูดว่าเขาสนใจคุณจริงๆ เขาอาจจะพูดว่าคุณมีสีผมที่เป็นเอกลักษณ์ ว่าคุณมีเสียงหัวเราะที่สดใส หรือว่าเขาชอบที่คุณอารมณ์ดีอยู่เสมอ ดูว่าเมื่อเร็วๆ นี้เขาชมคุณหลายอย่าง หรือไม่ เขาอาจจะกำลังพยายามบอกอะไรบางอย่างกับคุณอยู่นะ ถ้าเขาสนใจคุณเขาจะหัวเราะบ่อยขึ้นแน่นอนเพียงเพราะว่าเขาจะรู้สึกตื่นเต้นที่ได้อยู่ใกล้ๆ คุณ คุณอาจจะพูดอะไรที่แทบจะไม่ตลกเลยแล้วเขาก็หยุดหัวเราะไม่ได้ หรือคุณอาจจะกระทั่งพูดบางอย่างที่ไม่ได้ตั้งใจว่าจะให้ตลกและเขาอาจจะเริ่มหัวเราะเพียงเพราะว่าเขาประหม่า ทั้งหมดนี้เป็นสัญญาณว่าเขาสนใจคุณ แต่ในทางกลับกัน เขาอาจจะประหม่าจนเขา จะไม่ หัวเราะเรื่องที่คุณตั้งใจจะพูดตลกเพราะว่าเขากำลังง่วนอยู่กับการกังวลว่าคุณจะคิดอย่างไรที่เขาใส่ใจทุกอย่างที่คุณพูด!
ดูว่าคุณจับได้ว่าเขากำลังจ้องคุณอยู่หรือเปล่า. ดูว่าคุณจับได้ว่าเขาจ้องมองคุณอย่างไม่ละสายตาหรือไม่. ดูว่าเขาหันร่างกายเข้าหาคุณตอนคุณพูดหรือเปล่า. ดูว่าเขากระสับกระส่ายมากตอนอยู่ใกล้ๆ คุณไหม. ดูว่าเขาหาข้ออ้างที่จะสัมผัสคุณเสมอหรือเปล่า. ดูว่าใบหน้า “แบไต๋” ตอนที่เขาคุยกับคุณไหม. ดูว่าเขาหันหน้าไปทางคุณเสมอๆ หรือไม่. ดูว่าเขาให้ความช่วยเหลือคุณหรือเปล่า. ดูว่าเขาหาข้ออ้างอะไรก็ตามที่จะได้อยู่ใกล้ๆ คุณไหม. ดูว่าเขาทำอะไรบ้าบิ่นต่อหน้าคุณไหม. ดูว่าเขาโปรยเสน่ห์ใส่คุณไหม. ดูว่าเขาหึงตอนที่คุณอยู่กับผู้ชายคนอื่นหรือไม่. ดูว่าเขาให้ของขวัญเล็กๆ น้อยๆ กับคุณไหม. ดูว่าเขาทำตัวเป็นสุภาพบุรุษตอนอยู่ใกล้ๆ คุณหรือเปล่า. ดูว่าเขาทำตัวให้ดูดีตอนอยู่ใกล้ๆ คุณหรือไม่. ดูว่าเขาเดินด้วยระยะก้าวเดียวกันกับคุณหรือไม่. ดูว่าเขาถามเรื่องคุณหรือไม่. ดูว่าเขาเริ่มพูดเรื่อยเปื่อยตอนอยู่ใกล้ๆ คุณหรือเปล่า. ดูว่าเขาพูดเปิดอกกับคุณหรือเปล่า. ดูว่าเขาพูดด้วยน้ำเสียงโทนต่ำกับคุณหรือไม่. ดูว่าเขาชมคุณอย่างลึกซึ้งอยู่เสมอหรือไม่. ดูว่าเขาหัวเราะโดยไม่มีเหตุผลตอนเขาอยู่ใกล้ๆ คุณหรือเปล่า.
https://www.wikihow.com/Know-when-a-Man-Is-Attracted-to-You https://www.wikihow.com/Know-when-a-Man-Is-Attracted-to-You https://www.wikihow.com/Know-when-a-Man-Is-Attracted-to-You
Reading His Body Language Seeing What He Does Seeing What He Says